CELEX: 32010R1155
Language: mt
Date: 2010-12-01 00:00:00
Title: Regolament tal-Kummissjoni (UE) Nru 1155/2010 tal- 1 ta’ Diċembru 2010 dwar il-klassifikazzjoni ta' ċerti prodotti fin-Nomenklatura Magħquda

9.12.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 324/42
               
            REGOLAMENT TAL-KUMMISSJONI (UE) Nru 1155/2010
      tal-1 ta’ Diċembru 2010
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura statistika u tariffarja u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, hu neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ma' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hi bbażata, parzjalment jew kollha kemm hi, fuqha jew li żżid kwalunkwe suddiviżjoni addizzjonali magħha u li hi stabbilita minn dispożizzjonijiet speċifiċi tal-Unjoni, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
               
            
                  (3)
               
               
                  Skont dawk ir-regoli ġenerali, il-prodotti msemmija fil-kolonna nru (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikata fil-kolonna nru (2), minħabba r-raġunijiet stabbiliti fil-kolonna nru (3) ta' dik it-tabella.
               
            
                  (4)
               
               
                  Huwa xieraq li jkun stipulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta' oġġetti fin-Nomenklatura Magħquda, iżda li mhijiex skont dan ir-Regolament, tkun tista', għal perjodu ta' tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità (2).
               
            
                  (5)
               
               
                  Il-miżuri previsti f'dan ir-Regolament tfasslu b’konformità mal-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna nru (1) tat-tabella kif tidher fl-Anness għandhom ikunu klassifikati fi ħdan in-Nomenklatura Magħquda taħt il-kodiċi tan-NM indikat fil-kolonna nru (2) ta' dik it-tabella.
      Artikolu 2
      Informazzjoni tariffarja vinkolanti maħruġa mill-awtoritajiet doganali tal-Istati Membri, li ma tikkonformax ma' dan ir-Regolament, tista' tibqa’ tiġi invokata għal perjodu ta' tliet xhur skont l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, l-1 ta’ Diċembru 2010.
         
            
               Għall-Kummissjoni, f'isem il-President,
            Algirdas ŠEMETA
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  ĠU L 302, 19.10.1992, p. 1.
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi tan-NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Prodotti komposti li huma magħmula minn fergħa ta' siġra artifiċjali taċ-ċirasa u dawl elettriku li jitwaħħal ma' trasformatur elettriku. Dawn il-komponenti huma mwaħħlin flimkien sabiex jiffurmaw ħaġa waħda sħiħa prattikament inseparabbli.
                     Il-fergħa artifiċjali tixbah lill-prodott naturali (fergħa ta' siġra taċ-ċirasa bil-fjuri), magħmula billi tgħaqqad partijiet differenti ("brown paper" biex jimitaw iz-zkuk, wajers li jżommuhom weqfin, biċċiet adeżivi li jservu sabiex iżommuhom flimkien, materjal tessili abjad li jimita lill-petali tal-fjuri u partijiet tal-plastik żgħar li jżommu l-fjuri weqfin). Il-partijiet huma marbuta, imwaħħla u ffittjati flimkien.
                     Katina ta' dawl elettriku li żżomm 60 bozza mikroelettrika hi integrata fil-fergħa artifiċjali. Il-bozoz tad-dawl jirrappreżentaw il-pistilli tal-fjuri. Minħabba d-daqs tagħhom il-bozoz tad-dawl ftit jagħtu effett ta' illuminazzjoni. Il-wajer elettriku tal-katina tad-dawl li żżomm lill-bozoz mikro tad-dawl hu kopert kompletament mill-fergħa. Il-wajer tal-elettriku li jibqa', u li hu twil bosta metri, iħalli lill-fergħa prinċipali u t-trufijiet fit-trasformatur tal-elettriku.
                     Dan l-artikolu la jista' jzomm wieqaf waħdu u lanqas m'għandu biex jista' ikun jiddendel. Huwa maħsub biex jitpoġġa ġo vażun.
                     (fergħa ta' siġra taċ-ċirasa artifiċjali)
                     (Ara r-ritratti nri 654 A, B u C) (*)
                     
                  
                  
                     6702 90 00 
                  
                  
                     Il-klassifikazzjoni hija stabbilita mir-Regoli Ġenerali (GIR) 1, 3(b) u 6 għall-interpretazzjoni tan-Nomenklatura Magħquda, u l-kliem tal-kodiċijiet tan-NM 6702  u 6702 90 00 .
                     Dan l-artikolu jikkonsisti minn prodotti komposti skont it-tifsira ta' GIR3(b). Huwa magħmul minn fjuri artifiċjali bl-intestatura 6702 , iffittjar tad-dawl tal-elettriku bl-intestatura 9405  u trasformatur tal-elettriku bl-intestatura 8504 . L-iffittjar tad-dawl tal-elettriku hu integrat fil-fergħa tal-fjura artifiċjali sabiex jifforma ħaġa sħiħa u inseparabbli (Ara wkoll NS SA (In-Noti ta' Spjegazzjoni tas-Sistema Armonizzata) ma' GIR 3(b), (IX)).
                     Minħabba fil-karatteristiċi oġġettivi tal-artikolu (din tidher bħala fjura tipika artifiċjali; il-bozoz tad-dawl huma żgħar u ftit jagħtu effett ta' illuminazzjoni), l-artikolu huwa maħsub prinċipalment sabiex jitpoġġa ġo vażun u jżejjen il-kamra bħala imitazzjoni tal-fjuri. L-illuminazzjoni hi biss effett addizzjonali li jżid mal-effett dekorattiv. Konsegwentement, il-fergħa tal-fjura artifiċjali hi l-komponent li tagħti lill-artiklu l-karatteristika essenzjali tagħha (i.e. bħala artikolu dekorattiv) skont it-tifsira GIR 3(b).
                     Dan l-artikolu ma jistax jiġi kklassifikat bħala lampa tal-intestatura 9405 , minħabba li mhux maħsub primarjament sabiex jillumina pereżempju kamra, u lanqas mhu lampa speċjalizzata (ara wkoll in-NS SA tal-intestatura 9405 , (I), (1) u (3)).
                     Il-fergħa tal-fjura artifiċjali tixbah lill-prodott naturali (ara wkoll in-NS SA tal-intestatura 6702 , (1)). L-artikolu għandu għalhekk jiġi kklassifikat taħt l-intestatura 6702  bħala “fjuri artifiċjali”.
                  
               
            
         
                     
                        
                  
                  
                     
                        
                  
                  
                     
                        
                  
               
                     654 A
                  
                  
                     654 B
                  
                  
                     654 C
                  
               
            (*)  L-istampa hi purament ta' natura informattiva.